  Виталий Пронин Быгыыг усьтӥськиз удмурт сиён-юонъёслы сӥзем музей. Шаркан ёросын фин-угор сиён-юонъёсъя «Быг-Быг» фестиваль туэ 3-тӥзэ ортчиз ни, но сомында гуртъёсты ӟыгыртӥз нырысьсэ. Ас пуртыязы уг пӧзё Нуналысь нуналэ «Быг-быг» фестивальлэн пусэз - пу лопатка - выжылӥз одӥг гуртысь мукет гуртэ. Быгы-Мувыр-Вортча-Арлан-Шаркан-Быгы. Озьы пӧртэм гуртъёсын 5 нунал ӵоже ортчизы уно пумо ужрадъёс.  Нунал куспын куноос куддыр вуылӥзы 2 интые но.- Фестивалез паськытатыса, ми 2 лудкечъёсты кутыны малпам. Нырысь ик, кунгож сьӧрысь куноосты кыскыны, уго соос, 2 нунал понна гинэ сокеме дорамы лыктыны толыкез ӧвӧл, шуылӥзы. Кыкетӥез, фестиваль улсын азинтыны ёросысьтымы адӟем карымон гуртъёсты, интыосты, - вера Шаркан ёросысь культурая но туризмъя управленилэн кивалтӥсез Елена Хардина. - Нош соос милям лачак. Кылсярысь, Мувырын удмуртъёс сярысь «Алангасарлэн вужерез» кино лэсьтэмын. Азьланяз малпанмы вань отын радъяны театръёс куспын элькун фестиваль. Вортчаын Лялинлэн садэз вань. Адӟиськоды, та фестивальын нылпиос батутъёс вылын уг тэтчало, татын соос ӟечырало, мешокъёсын нюръясько - вашкала дыръя кадь. Тодосчиослэсь ужзэс ас вылазы мертазы шаерысьтымы культура но дышетон удысын ужасьёс. 14-тӥ пӧсьтолэзе соос люкаськизы Вортчала - сям-йылолъёс дыръя но вӧсяськыку пӧрано сиён-юонъёслы сӥзем конференцие.Озьы шарканъёс туризмез азинтонъя адӟем карымонэсь луо мукет ёросъёслы но. Шаерысьтымы Культурая но туризмъя министерство ивортэмъя, кылем арын Удмуртиын кылдӥзы 165 выль тунсыко объектъёс  но 32 выль туристической сюрес.- «Быг-быг» фестивале пыриськыса, одӥг ласянь, культура юртын ужасьёс асьсэ пуртыязы гинэ уг пӧзё, калыке пото,  мукет ласянь, гуртсэс азинто, кивалтэтлы шуг-секытъёссэс, тырмымтэоссэс шараяло, - веранзэ азинтэ Елена Геннадьевна. - Жаляса верано, гуртъёсын ӧвӧл на инфраструктура, сюресъёс, Тол бабайлэн юртаз гинэ но машинаослы сылон инты лэсьтэмын ӧвӧл.Зэм но, коть Вортчала, коть Быгые, коть Арланэ мын - тонэ пумитало дынгыр-дангыр сюресъёс. Но  калык али ужаны, фестивальёс радъяны дась. Гуртоослэн кужыменызы ик Мувырын тупатъямын вал «Алангасарлэн вужерез» кинолы лэсьтэм юртъёс, сузямын ошмессы.Дунне тыр чузъяськиз Быгы гуртлэн нимыз 2014-тӥ арын - со фин-угор дуннелэн лулчеберетъя нырысетӥ шоркарез луиз. Кызьы вера Быгыысь культурая центрлэн кивалтӥсез Жанна Ермолаева, быдэс фин-угор дуннелэн культурая нырысетӥ шоркарез луыны туж ик капчи ӧй вал, уго адӟем карыны нокинлэсь, но со понна кылизы умой тодэ ваёнъёс, юнматэм кусыпъёс. Кенъёсты но пылатӥзы, дэмен тымет дуре васькыса. Удмурт кафеос вань-а? Пӧртэм ёросъёсын асьсэ сиён-юонъёссы. Та сярысь вера удмурт сиён-юонъёсын али гинэ поттэм карта, соин тодматскон ортчиз Быгыын фестивальлэн нырысетӥ нуналаз. Шаркан ёросын сиё пересьмон, Сарапул ёросын - кӧртчал, Глазов ёросын - саламат. Картаысь ик тодыны луэ, кызьы соосты пӧрано. Но макем ӧжыт удмурт сиён-юонъёсты эскерисьёс, верало тодосчиос. Тросэз тодазы ваё Елена Трофимовалэсь «Как сложилась народная кухня удмуртов. Блюда удмуртской кухни» 1991-тӥ арын поттэм книгазэ гинэ.Тодосчиослэсь ужзэс ас вылазы мертазы шаерысьтымы культура но дышетон удысын ужасьёс. 14-тӥ пӧсьтолэзе соос люкаськизы Вортчала - сям-йылолъёс дыръя но вӧсяськыку пӧрано сиён-юонъёслы сӥзем конференцие. Нырысьсэ адӟи: Шарканын пересьмонъёсты (перепеч), вылтӥзы пушкессэ кисьтыса, пыжо. Кызьы верало шарканъёс, озьы со небытгес луэ. Кержакъёслэн (староверъёслэн) но туж тунсыко сиён-юонъёссы. Кылсярысь, чорыг сьӧмлэсь лэсьтэм студень яке маял (дрожжи) интые сюкасен пыжем ярушник (нянь). Та но мукет сиён-юонъёс сярысь пыр-почгес лыдӟыны быгатоды «Берекетлэн» вуоно номерысьтыз. Но котькытын удмуртъёс мед улозы, ваньзы соос сӥлы каро нянез, вӧез но ӟазегез (ӵожез). Вакыт воштӥськемен, калык, одӥг ласянь, ӟечгес улыны кутскиз, мукет ласянь, азьтэмскиз. Гурез воштэ газ, табанез - мильым… Ижын ворсаськиз «Перепечкин» удмурт кафе... Лялин садын пӧртэм гуртъёсысь ансамбльёс но клубын ужасьёс возьматӥзы сям-йылолъёсты - «Кирень юон», «Нумыр сюан», «Пинал пыртон»…- Шаерамы вань Франциысь я Япониысь сиён-юонъёсын кафеос. Нош удмурт кафеос вань-а? Кезын тани ӧвӧл, нош калыклы со туж кулэ вылэм! - вера Кабалуд школаысь историлы дышетӥсь Елена Дробнина.УдалтӥзКонференция бере куноосты вортчаос нуизы Лялинлэн садаз. Ӵапак отын гуртоослэн вань шулдыръяськонъёссы ортчо. 2014-тӥ арын татчы Гырон быдтонэ бичаськиз быдэс Шаркан ёрос. Вырйылын ӝужыт топольёс будо, бамал выжыын Собин тымет пуке. Азьвыл та интыын Лялин узыр воргорон улэ вылэм. Пиез солэн туж азьтэм будэм, соин сэрен со малпам, юртъерзэ сутыса, кошкыны. Гуртоос паймыса верало, макем кужмо луыны кулэ, палэнысен учкыны, кызьы тылпу ньылэ ваньбурдэ. Фин-угор шудонъёс.Лялин садэ мынытозямы, Вортча культура юртысь режиссёр Лия Пьянкова пумен тодматӥз данъяськымон гуртоосынызы, ушъяськымон интыосынызы. Кылсярысь, татысь пекарня сюдэ быдэс Шаркан ёросэз, Широбоковъёслэн семьязы 90 ар муш вордэ ни, нош Тамара Воронцова пусъемын «Материнская слава» гадьпусэн, со будэтӥз 4 нылпизэ. Огез пиез эктэ «Танок» ансамбльын, мукетыз ужа Казаньысь операя но балетъя театрын.Лялин садын пӧртэм гуртъёсысь ансамбльёс но клубын ужасьёс возьматӥзы сям-йылолъёсты - «Кирень юон», «Нумыр сюан», «Пинал пыртон»… Кенъёсты но пылатӥзы, дэмен тымет дуре васькыса. Котькуд ужрад дыръя сямен ик, ӝӧк тыр вал пӧртэм сиён-юонэн: вӧйын пӧзьтэм, сяртчынянь, кокрок, шаньга, табань… Ваньмыз та гурт калыкен пӧрамын.Ӝытсэ куноос мынӥзы Арланэ, сӥлы каризы чорыгез. Уго отысь маке быдӟа тыметазы  уяло лачак чипейёс, сазанъёс, карасьёс, карпъёс. Тымет вӧзы волейболэн шудон инты но лэсьтэмын. Одӥгъёсыз туп шуккыло, мукетъёсыз визнаса тымет дурын пуко. Кин тросгес я бадӟымгес чорыг кутоз? Ваньзэсты азьпалтӥз Ляльшурысь Андрей Яковлев.- Шарканын чорыгасьёс куспын вожвылъяськонъёс татчыозь ӧй вал на, - вера Ляльшур муниципал кылдытэтлэн йырыз Григорий Фролов. - Чорыгасьёслэн мылкыдзы умой кылиз. Конкурсэз ӵукна - 3 часысен 10 часозь - ортчытыны дэмлазы, соку, пе, чорыг умойгес зыгатэ. Нош нуназеянлы со кутэм чорыглэсь лым луэ пӧзьтыны. Озьыен, чорыгасьёсты возьмаськом  вуоно арын но.Вожвылъяськонэ пыриськиз 14 адями - Шаркан ёросысь Ляльшурысь, Сосновкаысь, Арланысь, Вотка ёросысь Куарсаысь. Пӧлазы вал нылаш но, 13 аресъем Людмила Касаткина. Ваньзэсты азьпалтӥз Ляльшурысь Андрей Яковлев. Та вормонэз солэн нырысетӥез ӧвӧл ни. Азьвыл со Эгра ёросын 50 чорыгасьёс пӧлын нырысетӥ инты басьтӥз вал. Удалтӥз, шуэ ачиз.Мария Векшина Туспуктӥз А. Горбунов Теги: удмуртлык Шарканёрос  